Ներկայացավ	մի	երիտասարդ	և	հայտնեց, թե	երգեցողության	պրոֆեսորներն	ասել	են, որ	նա	անզուգական	տենոր	է. պետք	է	գնա	Իտալիա, փող	չունի: Ներկայացավ	մի	ուրիշը	և, ցույց	տալով	մի	խծբծանք, ասաց, բոլորը	նրան	խորհուրդ	են տալիս	գնալ	մայրաքաղաք` նկարչական	ձիրքը	մշակելու: Եկան	և	գալիս	էին	տիրացուներ, գաղթական	քահանաներ, աղքատ	աշակերտներ, և	բոլորը	նպաստ	էին	խնդրում: Հասավ	այն	տեղը, որ	Սմբատը	հրամայեց	սպասավորին	այլևս	ոչ ոքի	չընդունել	տանը: Այն	ժամանակ	արշավանքն	ուղղվեց	դեպի	գրասենյակ: Զարգարյանը	բարկացած	ամենին	վռնդում էր: Այնուհետև	մուրացկաններն	սկսեցին	հալածել	Սմբատին	փողոցում, կլուբում, խանութներ	մտնելիս	և	ամեն	տեղ, ուր երևում	էր: